Document ID: 32013R0929

KOMISJONI RAKENDUSMÄÄRUS (EL) nr 929/2013,
26. september 2013,
millega muudetakse nõukogu määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad) VIII lisa
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 19. jaanuari 2009. aasta määrust (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003), (1) eriti selle artikli 40 lõiget 1 ja artikli 57a lõiget 7,
ning arvestades järgmist:
(1)
Määruse (EÜ) nr 73/2009 artikli 40 lõike 1 esimese lõigu kohaselt ei tohi kõikide määratud toetusõiguste koguväärtus ning kooskõlas nimetatud määruse artikli 51 lõikega 2 ja artikli 69 lõikega 3 või 2009. aasta puhul määruse (EÜ) nr 1782/2003 artikli 64 lõikega 2 sätestatud ülemmäärade koguväärtus ületada määruse (EÜ) nr 73/2009 VIII lisas kindlaksmääratud vastavat riiklikku ülemmäära.
(2)
Vastavalt määruse (EÜ) nr 73/2009 artikli 40 lõike 1 teisele lõigule kohandati komisjoni rakendusmäärusega (EL) nr 287/2013 (2) Kreeka, Hispaania, Luksemburgi, Malta ja Ühendkuningriigi puhul 2013. taotlusaasta kohta esitatud riiklikke ülemmäärasid, millele on osutatud määruse (EÜ) nr 73/2009 artikli 40 lõikes 1, pärast seda, kui need liikmesriigid teatasid oma kavatsusest anda toetust viinamarjakasvatajatele 2014. aastaks, määrates toetusõigused vastavalt nõukogu määruse (EÜ) nr 1234/2007 (3) artiklile 103o. Asjaomaste liikmesriikide hulgast on Luksemburg ja Malta teatanud oma kavatsusest suunata ka edaspidi kogu oma toetusprogrammide eelarve, mis on sätestatud määruse (EÜ) nr 1234/2007 Xb lisas, veinisektorisse. Asjaolu, et nimetatud kahe liikmesriigi puhul oli 2014. aasta eelarvesumma võrreldes 2013. eelarveaastaks määratud summaga veidi suurem, ei võetud aga 2013. taotlusaasta otsetoetuste riiklike ülemmäärade kohandamisel arvesse. Seepärast tuleks määruse (EÜ) nr 73/2009 artikli 40 lõikes 1 osutatud riiklikke ülemmäärasid vastavalt kohandada.
(3)
Hispaania, Luksemburg, Malta ja Ühendkuningriik teatasid komisjonile vastavalt määruse (EÜ) nr 1234/2007 artiklile 103n oma kavatsusest kanda lõplikult kas osaliselt või täielikult üle toetusprogrammideks kasutada olev summa, millele on osutatud määruse (EÜ) nr 1234/2007 Xb lisas, et suurendada määruse (EÜ) nr 73/2009 artiklis 40 osutatud otsetoetuste riiklikku ülemmäära 2014. taotlusaastaks ja edaspidiseks. Seepärast tuleks määruse (EÜ) nr 73/2009 artikli 40 lõikes 1 osutatud riiklikke ülemmäärasid vastavalt kohandada.
(4)
Horvaatia on kooskõlas määruse (EÜ) nr 73/2009 artikli 57a lõikega 9 teatanud komisjonile demineeritud maa-alast, mille põllumajandustootjad on deklareerinud 2013. taotlusaasta kohta esitatud toetusetaotlustes ning mis on võetud taaskasutusele põllumajandusmaana ajavahemikus 1. jaanuarist 2005 kuni 31. detsembrini 2012. Nimetatud teatis sisaldas ka teavet maa jaotamisest rohu- ja karjamaadena kasutatavateks hektariteks ning muudeks toetuskõlblikeks hektariteks, samuti teavet igale demineeritud maa-ala kategooriale vastavate eelarveliste vahendite kohta: 46 000 eurot rohu- ja karjamaade jaoks ning 6 646 000 eurot muude toetuskõlblike hektarite jaoks. Lähtudes määruse (EÜ) nr 73/2009 artiklis 121 osutatud juurdekasvukavast ja kooskõlas nimetatud määruse artikli 57a lõikega 7 tuleks vastavaid riiklikke ülemmäärasid, millele on osutatud määruse (EÜ) nr 73/2009 artikli 40 lõikes 1, seetõttu vastavalt kohandada.
(5)
Seetõttu tuleks määruse (EÜ) nr 73/2009 VIII lisa vastavalt muuta.
(6)
Käesoleva määrusega ettenähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 73/2009 VIII lisa muudetakse vastavalt käesoleva määruse lisale.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. september 2013

Labels: 18
5
6